ILOILO CITY – Patay ang isang wanted person at drug pusher sa isinagawang drug buy bust operation sa Barangay Jamabalud, Pototan, Iloilo makaraang manlaban sa mga otoridad.
Sa panayam ng Bombo Radyo Iloilo, inihayag ni S/Insp. Bonifacio Alabe, chief of police ng Pototan Municipal Police Station, nasundan nila ang subject na si Joven Castroverde alyas Jay-R ng Dalid, Calinog, Iloilo nang makipagkita ito kay Jessica Silda.
Pinaniniwalaan na kay Silda kumuha ng items si Castroverde na siyang ibinigay nito sa kanilang poseur-buyer.
Ngunit nahalata ni Castroverde na pulis ang ka-transaksyon kaya bumunot ito ng kalibre .45 na baril kaya inunahan na umano ng mga otoridad.
Nakuha mula sa subject ang dalawang sachet ng shabu at P1,500 na buy bust money naman mula kay Silda.
Sinabi ni S/Insp. Alabe na sangkot din si Castroverde sa mga serye ng robbery incident sa third at fourth district ng Iloilo at dahil mainit sa mata ng mga otoridad, lumipat ito sa pagtutulak ng iligal na droga.
BNN Noontime Edition | 06.22.2018
BNN Morning Edition | 06.22.2018
BNN Noontime Edition | 06.21.2018
BNN Morning Edition | 06.21.2018
BNN Evening Edition | 06.20.2018
Copyright 2017 Bombo Radyo Philippines | All Rights Reserved